Siirron vastustaja, Lapuan tuomiorovasti Matti Salomäki varoittaa seurakuntalaisia eroamasta kirkosta, kertoo Yle Pohjanmaa.

Tuomiorovasti Salomäki ihmettelee, etteivät seinäjokelaiset ole millään tavoin ilmaisseet intohimoisesti haluavansa hiippakunnan pääpaikkaa. Lapualla sen sijaan kaupunki on luvannut tukea ja vaikka rakentaa uuden piispalan ja muut tilat tarvittaessa.

Omasta vastustuksestaan huolimatta hän toivoo, että kapina siirtoa vastaan pysyisi asiallisena, eikä ainakaan konkretisoituisi kirkosta eroamisina.

– Kirkosta eroaminen kohdistuisi negatiivisena vain Lapuan seurakuntaan ja tekisi omalle seurakunnalle haittaa. Toivon, että mielipide osoitettaisiin muulla tavoin. Yksi keino on tämä adressi ja toinen se, että ottaa suoraan yhteyttä päättäviin ihmisiin, toivoo tuomiorovasti.